## Pravilnik o izmjenama Pravilnika o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00)

### NN 105/2010 (6.9.2010.), Pravilnik o izmjenama Pravilnika o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00)

DRŽAVNI ZAVOD ZA MJERITELJSTVO

2837

Na temelju 275. stavka 3. Zakona o sigurnosti prometa na cestama (»Narodne novine« broj 67/08) ravnatelj Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O MJERAMA ZA SPREČAVANJE EMISIJE PLINOVITIH ONEČIŠĆIVAČA I ONEČIŠĆIVAČA U OBLIKU ČESTICA IZ MOTORA S UNUTRAŠNJIM IZGARANJEM KOJI SE UGRAĐUJU U NECESTOVNE POKRETNE STROJEVE TPV 401 (IZDANJE 00)

Članak 1.

U Pravilniku o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00) (»Narodne novine« br. 16/09 i 64/09) u članku 11. stavku 3. podstavak (4) mijenja se i glasi:

»(4) od 1. travnja 2011. godine (stupanj III. B), za motore, koji nisu sa stalnom brzinom vrtnje, kategorije:

– L (izlazna snaga: 130 kW ≤ P ≤ 560 kW)

– M (izlazna snaga: 75 kW ≤ P < 130 kW)

– N (izlazna snaga: 56 kW ≤ P < 75 kW)

i od 31. prosinca 2011. godine (stupanj III. B), za motore, koji nisu sa stalnom brzinom vrtnje, kategorije:

– P (izlazna snaga: 37 kW ≤ P < 56 kW)

u skladu sa zahtjevima specificiranim u ovom pravilniku i u skladu s graničnim vrijednostima za emisiju iz ispušnog sustava koje su dane u tablici iz točke 4.1.2.5 dodatka I.«.

U stavku 5. tekst koji se odnosi na stupanj III. A mijenja se i glasi:

»Stupanj III. A (motori koji nisu sa stalnom brzinom vrtnje):

– kategorija H, I, J i K: 1. travnja 2011.

Stupanj III. A (motori u plovilima za plovidbu na unutarnjim vodama):

– kategorija V1:1, V1:2, V1:3, V1:4 i V2: 1. listopada 2010.

Stupanj III. A: (motori sa stalnom brzinom vrtnje):

– kategorija H, I i K: 31. prosinca 2010.

– kategorija J: 31. prosinca 2011.

Stupanj III. A (motori za tračnička vozila):

– kategorija RC A: 1. listopada 2010.

Stupanj III. A (motori za lokomotive):

– kategorija RL A i RH A: 1. listopada 2010.

Stupanj III. B (motori koji nisu sa stalnom brzinom vrtnje):

– kategorija L, M i N: 31. prosinca 2011.

– kategorija P: 31. prosinca 2012.«

Članak 2.

U Dodatku VIII. točka 2. mijenja se i glasi:

»Točka 2.: Broj osnovne direktive. Kako ona sadržava različite datume primjene i različite tehničke norme, dodaju se dva abecedna znaka. Ti se znakovi odnose na različite datume podnošenja zahtjeva za stupnjeve strogosti i primjenu motora za različite specifikacije pokretnog stroja, na temelju kojih je dodijeljeno tipno odobrenje. Prva je oznaka definirana u članku 11. Druga je oznaka definirana u dodatku I., točki 1. s obzirom na način ispitivanja definiran u dodatku III., točki 3.7.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-02/17

Urbroj: 558-04-2/1-10-1

Zagreb, 30. kolovoza 2010.

Ravnatelj
Državnog zavoda za mjeriteljstvo
dr. sc. Krešimir Buntak, v. r.

Pravilnik, NN 105/2010-2837